# 

# A. SPRIEVODNÁ SPRÁVA

## **A.1 Základné identifikačné údaje**

Projektanti:

* Hlavný projektant: Ing. arch. Peter Marcinko
* Projektant ASR: Ing. Ján Parimucha,

Bc. Janka Česlárová

Ing. arch. Adriana Krafčíková

* Architektonické riešenie: Ing. arch. Peter Marcinko,

Bc. Zuzana Jurová

* Kanalizácia: Ing. Vladimír Hrico
* Vodovodná prípojka: Ing. Vladimír Hrico
* NN prípojka, Elektroinštalácie: Ing. Žigraj, Ing. Zuzana Žlebčíková
* Plynová prípojka: Ing. Oto Scholz
* Požiarna ochrana: Ing. Kehl
* Statika: Ing. Peter Borodáč

## **A.2 Identifikačné údaje stavby**

Názov stavby: **Multispoločenské a kultúrne centrum v obci Jakubová Voľa**

Miesto stavby: Jakubová Voľa

Katastrálne územie: Jakubová Voľa

Okres, kraj stavby: Prešov, Prešovský kraj

Stupeň: Dokumentácia pre realizáciu stavby

Investor: Obec Jakubová Voľa

Charakter stavby: Rekonštrukcia a prestavba

Forma výstavby: Dodávateľsky

## **A.3 Základné údaje o obci**

**Jakubova Voľa**  leží v Šarišskej vrchovine v doline rieky Torysy. **Prvá písomná zmienka o obci je z roku 1315.** Patrila k hradnému panstvu Kamenica. Má 413 obyvateľov. Obec ma bohatú históriu v osvetových činnostiach, nachádza sa tu folklórny súbor Volančan, ochotnícke divadlo s 85 ročnou tradíciou a športová TJ, ktoré organizujú rôzne výmenné podujatia.

Obec patrí do HORNOTORYSSKÉHO mikroregiónu

## **Účel a funkcia stavby**

Zámerom stavby je vytvorenie podmienok pre podporu rôznych spoločenských aktivít pre mládež a starších občanov obce. Cieľom je aj budovanie a podpora spolupráce v rámci partnerských obcí cez rôzne formy cezhraničnej aj regionálnej spolupráce . Vybudovanie zariadenia tohto typu vytvorí podmienky pre už existujúce podujatia , a rozvoj vzdelania ,turizmu ako aj celkové vylepšenie podmienok pre život v obci tak ,aby bola atraktívna pre svojich obyvateľov.

Stavebný objekt „Multispoločenského a kultúrného centra“ v obci Jakubová Voľa je realizovaný v mieste pôvodného objektu pri obecnom úrade na parcele 182/2 ktorý je v súčastnom stave nevyužívaný a je v nevyhovujúcom technickom stave .

Pôvodný zámer ponechania nadzemnej časti objektu bol po realizácií statického posudku upravený tak, že dôjde k čiastočnému využitiu jestvujúcich nosných konštrukcií suterénu. Dispozične a staticky konštrukcie suterénu vyhovujú na účely založenia stavby a rozmiestnenie nosných konštrukcií nadzemných častí. Vzhľadom na problematické a technicky neefektívne riešenie využitia suterénu v mieste pôvodného objektu bude uvedený suterén zasypaný ale existujúce konštrukcie budú využité ako základ pre časť stavby. Zásyp bude zhutnený v zmysle požiadavok statiky. Následne v priestore zo severovýchodnej strany bude realizovaná prístavba s podzemným podlažím tak aby sa využila konfigurácia terénu.

Hlavný vstup do objektu je v mieste medzi prístavbou a pôvodným objektom.

Stavebný objekt bude slúžiť ako „Multispoločenské a kultúrné centrum“ pre obyvateľov obce.

V priestoroch sa nachádza prevádzka obecnej knižnice, 2 izby na prechodné ubytovanie, ktoré budú slúžiť pre partnerov na rôzných kultúrnospoločenských akciách organizovaných obcou, klubové priestory pre mládež, spoločensko-prevádzkové priestory pre dôchodcov s výdajom stravy a spoločenskou miestnosťou ako aj s posedením v exteriéri. Okolie objektu bude zatrávnené a na pozemku bude umiestnený altánok. Priestor v exteriéri tvorí univerzálny a variabilný priestor v centre obce ohraničený objektom obecného úradu a multispoločenského centra. Dotvorí a zveľadí sa tak nevyužitý priestor v centre obce, umožní a vytvorí podmienky pre vzdelávanie, prácu s mládežou a staršími občanmi a hlavne podporu a organizovanie aktivít cezhraničnej spolupráce.

## **A.4 Základne údaje charakterizujúce stavbu SO 01 - VLASTNÝ OBJEKT**

Zastavaná plocha v m2  : 297,9 m2 + chodníky 187,76 m2 + terasa 85 m2 + rampa 15,2 m2 (vrátane terasy a spevnených plôch)

Úžitková plocha v m2 : 1.NP......297,9 m2

2.NP.....201,2m2

1.PP.......90,4m2

**Spolu ......................................................589,5m2**

Počet podlaží : 2 nadzemné podlažia + suterén pod 1/3 stavby

Navrhované kapacity :

Ubytovanie: 2 x 2-posteľové izby

Priestory knižnice : 14 - 30 osôb

Priestory pre dôchodcov + stravovanie: 10osôb

Spoločenská miestnosť: 13 osôb /možné variabilné usporiadanie/

Klubové priestory pre mládež: 1.NP 16 osôb + suterén 8 osôb + dielne do 6 osôb

Technické miestnosti: práčovňa, kotolňa, priestory na výdaj stravy

EXTERIÉR :

Pobytové terasy: 10 osôb

Altánok: 6- 8 osôb

Spevnené plochy - terasy: 85 m2

Spevnené plochy – komunikácie: 187,76 m2

Vzhľadom na charakter prevádzky je zabezpečený prístup vozidiel obsluhy a zásobovania do areálu s možnosťou státia vozidla v mieste zásobovania výdajne stravy.

Parkovanie zamestnancov a hostí je možné v dostupnosti do 50 m a v priestore pred obecným úradom.

**Počet zamestnancov : 3 - 5 zam., resp.pracovníkov obsluhy**

**Priestory pre dôchodcov – 2 zam.**

**Kancelária – 1 zam.**

**Knižnica – 1 zam.**

**Klub.priestory – 1 zam.**

**Poznámka : počty zamestnancov nie sú záväzné, prevádzka priestorov umožňuje kumuláciu obsluhy jednotlivých aktivít. Klubové priestory pre mládež nevyžadujú stálu obsluhu a môžu byť zabezpečené aj prenájmom.**

## 

## **A.5 Členenie stavby na stavebné objekty**

SO 01 - Vlastný objekt: Multispoločenské a kultúrne centrum v obci Jakubova Voľa

Diel ASR

Diel Statika

Diel ZTI

Diel UK

Diel Elektro

Diel : Plynofikacia

SO 02 - Prípojka El. NN

SO 03 - Altánok a spevnené plochy - ASR

SO 04 - Vodovodná prípojka

SO 05 - Kanalizačná prípojka

## **A.6 Vecné a časové väzby na okolitú výstavbu**

Stavba nie je viazaná na okolitú výstavbu.

## **A.7 Prehľad používateľov a prevádzkovateľov**

Prevádzkovateľom je investor.

## **A.8 Termín zahájenia a ukončenia výstavby**

Zahájenie výstavby : 2018

Ukončenie výstavby :2020

Predpokladaná doba výstavby : 24 mesiacov od zahájenia

## **A.9 Skúšobná prevádzka a doba jej trvania**

Stavba si nevyžaduje skúšobnú prevádzku.

## **A.10 Predpokladané celkové náklady stavby**

Celkové náklady stavby viď. – rozpočet stavby.